cyanic-selkie/wikianc huggingface dataset:
Alaska
Ná die Krimoorlog (1853–1856) was Rusland se staatskas leeg, terwyl ook die Russiese leër se slaankrag en vegvermoë in twyfel getrek moes word. Die Russiese kolonies in Noord-Amerika is as onverdedigbaar beskou, gegewe die aktiwiteite van ander groot koloniale moondhede soos die Verenigde Koninkryk en die Verenigde State wat as mededingers in die gebied opgetree het. So was dit 'n maklike besluit vir die Russiese tsaar en sy raadgewers om die gebied op 30 Maart 1867 vir $7,2 miljoen (ongeveer twee sent per akker) aan die Verenigde State te verkoop. Na die transaksie, wat deur die Staatsekretaris William H. Seward gehanteer is, is deur Amerikaanse media as Seward's Folly verwys aangesien die ekonomiese waarde van die gebied destyds bevraagteken is.
Eers toe twee goudstormlope – in Juneau in 1880 en die Kanadese Yukon-gebied in 1897 – duisende delwers na Alaska laat stroom het, het die Amerikaanse publiek sy aandag op die noordelike besitting begin vestig. Die waarde van Alaska se jaarlikse goudontginning het van $800 000 in 1890 tot $9 miljoen in 1904 gestyg. Die administratiewe insluiting by die Unie was 'n langdurige proses. Vanaf 1906 is Alaska deur 'n verteenwoordiger sonder stemreg in die Amerikaanse Kongres verteenwoordig. Ses jaar later het die Kongres met die Wet oor die Alaska-gebied (Alaska Territory) die eerste territoriale wetgewende vergadering geskep wat uit 'n laerhuis en senaat bestaan het, met agt senatore en sestien verteenwoordigers (twee senatore en vier verteenwoordigers vir elkeen van die vier geregtelike distrikte waarin die gebied destyds onderverdeel is).
Alaska se ongerepte wildernis
Net vyf van Alaska se vyftien nasionale parke, beskermde wildernisgebiede en natuurmonumente word deur paaie ontsluit. So kan die Nasionale Glacier Bay-park slegs per boot of vliegboot bereik word. Ook die mees noordelike van die deelstaat se nasionale parke, Gates of the Arctic National Park, is slegs toeganklik vir rugsaktoeriste, hondeslee- en vlotekskursies.
Walmer (kiesafdeling)
Walmer was een van die drie nuwe kiesafdelings wat in 1966 in Port Elizabeth geskep is. Algoa was uit die staanspoor 'n veilige setel vir die Nasionale Party, Newton Park was tot 1977 'n Verenigde Party-vesting, maar het daarna na die NP oorgegaan, maar Walmer was strykdeur 'n vesting van eers die VP, waarna die Suid-Afrikaanse Party wen in 1977 en daarna van 1981 af die Progressiewe Federale Party. Trouens, toe die NP in 1987 feitlik skoonskip in die Oos-Kaap maak, was nog net Walmer en Port Elizabeth-Sentraal in PFP-hande.
Uitenhage
Geskiedenis
Op Uitenhage se markplein is 'n standbeeld van 'n Suid-Afrikaanse soldaat. Die standbeeld gedenk die vrywilligers uit Uitenhage wat tussen 1899 en 1902 in die Tweede Vryheidsoorlog geveg het. 'n Motorbuiteband is op 2 April 2015 oor die beeld gegooi en aan die brand gesteek.
Antony Beevor
Eerbewyse
Beevor sit ook op die Raad van die Genootskap van Outeurs.
Vals-wag-'n-bietjie
Die plant se FSA-nommer is 448. In Engels staan die plant as die False buffalo-thorn bekend.
Peter Lorre jr.
Peter Lorre jr. (1 April 1934 – 30 November 1986) was 'n Amerikaanse akteur. Hy was bekend vir sy rolle in die rolprente Torn Curtain (1966), Frasier, the Sensuous Lion (1973), en Sons of Sassoun (1975).
Roscoff
Geografie
Île de Batz (Batz-eiland, Enez Vaz in Bretons) is 'n klein eiland langs die kus van Roscoff wat 'n bevolking van ruim 500 huisves.
Volkswagen Sharan
Dit is ontwerp om met die Renault Espace, Citroën C8 en die Peugeot 807 mee te ding. Die Sharan word by die AutoEuropa-aanleg in Palmela, Portugal gebou. Dit deel dieselfde platform as die SEAT Alhambra, en die eerste geslag was ook aan die Ford Galaxy verwant.
Middeleeuse kookkuns
Maaltye
Daar was tipies twee maaltye per dag: middagete, 'n groot maaltyd in die middel van die dag, en 'n ligte avondmaal in die aand. Moraliste het daarop neergekyk om die oornagse vasting te gou te verbreek, dus het kerklikes en die beskaafde lae adel ontbyt vermy. Dit was egter steeds om praktiese redes deur die meeste werkende mans geëet en dit was ook geduld onder jong kinders, vroue, ou mense en sieklikes. Aangesien die kerk teen vraatsugtigheid en ander swakhede van die vlees gepreek het, was die mense geneig om hulle te skaam vir die "swak" praktiese redes vir ontbyt.
Preservering van voedsel
Daar was ook 'n aantal chemiese prosesse wat voedsel help langer hou het. Die voedsel was gerook, gesout, gepekel of gegis om dit langer te laat hou. Die rook of sout van geslagte diere in die herfs was ook 'n algemene huishoudstrategie om te keer dat daar nie meer as die nodige aantal diere gevoer hoef te word tydens die maer wintermaande nie. Botter het 'n hoë soutinhoud gehad (5-10%) sodat dit nie bederf nie. Groente, eiers en vis is gereeld gepekel en in digverseëlde houers geplaas, die vloeistof het soutwater en suur vloeistowwe soos suurlemoensap, asyn of die sap van groen vrugte bevat. 'n Ander metode was om 'n seël om die kos te skep deur dit in suiker, heuning of vet te kook en dit dan daarin te stoor. Die modifisering van bakterieë is ook aangemoedig deur 'n aantal metodes: graansoorte, vrugte en druiwe was in alkoholiese dranke verander wat dan dus ook die drank ontsmet het; melk was gegis en, onder andere, sout bygevoeg om 'n verskeidenheid kase en karringmelk te skep.
Otavi
Ekonomie
Die B1-hoofweg gaan deur die dorp.
Middeleeuse kookkuns
Drank
In moderne tye word water as 'n algemene keuse as drank tydens die maal beskou. In die Middeleeue was dit egter nie gewild nie, die sorge omtrent die reinheid van die water, die drank se lae status en mediese aanbevelings het beteken dat alkoliese drankies eerder verkies was. Alkoholiese drank was as voedsamer en meer voordelig vir die verteringstelsel as water beskou, met die bonus dat dit nie kon vrot nie, danksy die alkoholinhoud. Wyn was op 'n daaglikse basis gedrink in Frankryk en oral in die Westerse Mediterrene waar daar met druiwe geboer is. Verder noord was wyn ook verkies deur die bourgeoisie en die adelheid wat dit kon bekostig, maar was dus ook minder algemeen onder die arbeiders en armer mense. As gevolg van gunstige klimaattoestande vir wynbou is wingerde ná 1300 selfs na die noordelike dele van Sentraal-Europa uitgebrei en onder meer in gebiede soos Bremen, Sleeswyk-Holstein, Mecklenburg, Oos-Pruise en Koerland aangelê.
Julia Campbell
Julia Campbell (gebore 12 Maart 1962) is 'n Amerikaanse aktrise. Sy is bekend vir haar rolle in die rolprent Romy and Michele's High School Reunion (1997) en in die televisiereekse Dexter (2006) en Justified (2010).
Padel (sport)
Geskiedenis
Padel is 'n spel wat gewoonlik deur twee spanne met twee spelers elk gespeel word. Die baan is ietwat kleiner as 'n tennisbaan, maar die grootste verskil is dat dit ook agter- en symure bevat wat gebruik kan word tydens die spel, amper soos muurbal. Die bal is ook soortgelyk aan 'n tennisbal, maar bevat ietwat minder drukking. Die raket is snaarloos en min of meer die grote van 'n strandraket.
Bewussyn
Terminologie
In algemene omgangstaal het die term bewussyn verskillende betekenisse, wat (gedeeltelik) oorvleuel met die woord betekenisse van verstand (gees), siel en soms psige. In teenstelling met hierdie terme word die term bewussyn minder bepaal deur teologiese en dualistiese sienings en word dit ook in die wetenskappe gebruik. Verwante konsepte van bewussyn is: waaksaamheid, ervaring, geestestoestand, opwinding, opwekking, gevoel, onderwerp, subjektiwiteit, waaksaamheid, doelbewustheid, bewustheid, geheue, gewete en begrip. Hierdie begrippe bestaan elk uit baie sinonieme met soortgelyke betekenisse. Bykomende begrippe is 'by bewussyn' (by kennis, bygekom of wakker) en 'buite bewussyn' (buite kennis, bewusteloos of slaap). Verwante terme en konsepte is waaksaamheid, selfbewustheid, vrye wil en persoonlike identiteit. Die HAT definieer bewussyn as 1. Besef, kennis van jou eie handelinge; besit van verstandelike vermoëns; vermoë om te weet dat jy kan dink en voel 2. Al die idees, gevoelens, gedagtes van 'n persoon.
Diere bewustheid
"In geen geval kan ons 'n aksie interpreteer as die uitkoms van 'n hoër psigiese fakulteit as dit as die uitkoms van die laer vlak van die sielkundige skaal geïnterpreteer word nie."
"Die afwesigheid van die neokortex voorkom nie dat 'n organisme affektiwiteit kan ervaar nie. Samevattende bewyse toon dat nie-menslike diere neuroanatomiese, neurochemiese en neurofisiologiese substrate vir bewussynstoestande het, tesame met die vermoë om doelbewus gedrag te toon. Gevolglik toon die bewyse van die data dat mense nie uniek is in die besluit oor die neurologiese substrate wat bewustheid genereer nie. Nie-menslike diere, insluitende alle soogdiere en voëls en baie ander diere, insluitende seekatte, het ook hierdie neurologiese substrate." — Cambridge Verklaring oor die Bewussyn
Kunsmatige bewussyn
'n Reaksie op die Turingtoets kom van John Searle in die vorm van 'n gedagte-eksperiment; genoem die Chinese kamer. Die eksperiment stel dat 'n program nie 'n gees/verstand nie, begrip of bewustheid aan 'n rekenaar kan gee. Searle se eksperiment begin met 'n hipotetiese aanname, wat aanvaar dat navorsing binne kunsmatige intelligensie daarin geslaag het om 'n masjien te bou wat optree soos iemand wat Chinees verstaan. Die rekenaar slaag die Turingtoets deur middel daarvan om toepaslike antwoorde te gee, en 'n mens word daarvan oortuig dat dit 'n Chinees-sprekende persoon is. Sodoende stel Searle die opvatting; of die masjien verstaan Chinees letterlik, wat hy sterk kunsmatige intelligensie noem, of die masjien simuleer die begrip van Chinees, wat hy swak kunsmatige intelligensie noem. Die Chinese kamerargument is 'n uitdaging vir funksionalisme (filosofie van die gees) en berekeningsteorie van die gees (computational theory of mind – wat stel dat die menslike bewussyn 'n berekening van die brein is soos 'n rekenaar); omdat beide van hulle verklaar dat die bewussyn slegs as 'n inligtingverwerkingsisteem aangebied moet word. Net soos die Turingtoets word die idee van die Chinese kamer gekritiseer.
Subjektiwiteit en kwalia
Die groot vraag is of kwalia iets anders of meer is as die geestelike of kognitiewe prosesse wat 'n breinproduk is. Menings is redelik verdeel, die groot verskil is dat kritici hoofsaaklik aanneem dat kwalia herlei kan word na spesifieke breinfunksies. Terwyl voorstanders hoofsaaklik aanneem dat kwalia nie as 'n objektiewe fisiese proses beskryf kan word nie, as gevolg van die subjektiewe aard van bewussyn. Voorstander van kwalia sluit in David Chalmers, Jonathan Lowe, John Maund, Moreland Perkins, Vilayanur Ramachandran en William Hirstein, Howard Robinson en William Robinson, Edmond Wright en Erwin Schrödinger. Kritici van kwalia is byvoorbeeld Daniel Dennett, Paul Churchland, Gary Drescher, David Lewis, Marvin Minsky en Michael Tye.
Strominge
Daar is verskeie posisies en benaderings wat probeer om die verstand-liggaamsprobleem op te los. Bykomend tot pluralisme en trialisme word dualisme en monisme hoofsaaklik gesien as die twee hoofstrome. Dualisme maak 'n duidelike onderskeid tussen gees (verstand) en materie, terwyl monisme nie 'n duidelike onderskeid aandui nie. Elk van hierdie twee hoofstrome bevat ook verskillende substrominge. Die meeste filosowe van die 20ste en 21ste eeu beskou dualisme as 'n verouderde beskouing as gevolg van die afwesigheid van 'n (empiries identifiseerbare) ontmoetingspunt tussen die nie-fisiese verstand en die fisiese liggaam. Dit gaan hoofsaaklik oor die onderlinge visioene van die monistiese strominge. Daar is ook geïsoleerde of uitsonderlike bewegings, soos panpsigisme, nuwe misterianisme en fenomenologie. Daarbenewens is daar ook oosterse bewegings soos Hindoeïsme en Boeddhisme.
Dualisme
Die dualisme binne die filosofie van die gees behou 'n streng onderskeid tussen die geestelike en die fisiese, verstand en liggaam, bewussyn en brein of die materiële en die immateriële. Met betrekking tot die eenheid in monisme verklaar die (metafisiese) dualisme dat daar uiteindelik twee onverenigbare substansies of realiteite is. Die ontologiese dualisme maak 'n dubbele verbintenis oor die aard van die bestaan wanneer dit by gees (verstand) en materie kom. Dit kan onderverdeel word in drie verskillende soorte, naamlik: substansiedualiteit, eienskapdualiteit en predikaatdualiteit. Verder kan dualisme verdeel word in tipes oorsaaklike interaksie tussen die gees en die fisieke, soos interaksionisme, epifenomenalisme, parallelisme en aanleidinglisme (occasionalism).
Modeontwerp
Modeontwerp is 'n toegepaste kuns wat konsentreer op die ontwerp van klere en bykomstighede, wat gewoonlik onder die sosiale en kulturele invloed van 'n spesifieke tyd geskep word.
Anortosiet
Lunêre anortosiete verteenwoordig die liggekleurde areas van die maanoppervlak en was al aan heelwat navorsing onderworpe.
Dvorak-sleutelbord
Verdere verbetering
Daar bestaan ook Dvorak-uitlegte ontwerp vir tik met een hand en is baie nuttig vir gestremdes. Daar is 'n uitleg wat ontwerp is vir die linkerhand en een vir die regterhand.
Justin Eugene Evans
Justin Eugene Evans (gebore 1 Maart 1973) is 'n Amerikaanse akteur, regisseur, vervaardiger, en skrywer. Hy is bekend vir sy rol in die rolprent A Lonely Place for Dying (2009).
Alemán Coloniero
Die dialek het uit die Suid-Badiese dialek met geringe invloed uit 'n paar ander dialekte uit Suid-Duitsland, Oostenryk en Switserland ontwikkel. Die meeste sprekers was ook Spaans magtig, wat daartoe gelei het dat diverse Spaanse leenwoorde in Alemán Coloniero opgeneem is.
Stilte (rolprent)
Storielyn
Na ’n emosionele ineenstorting stem sy in om Pieter oor haar probleme te gaan sien en in ’n emosionele oomblik is haar eerste woorde dat sy haar geloof in alles verloor het, insluitende God. Pieter is verbaas dat sy kan praat! Antoinette laat hom belowe dat hy nie aan haar oom en tante sal sê dat sy wel kan praat nie.
Ciocalypta polymastia
Ciocalypta polymastia is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Ole Meyer
Ole Meyer (15 Mei 1959 – 30 Augustus 2018) was 'n Deense akteur. Hy was bekend vir sy rolle in die rolprente Leave Us Alone (1975) en Suzanne og Leonard (1984), en in die televisiereekse Taxa (1997) en Unit 1 (2000).
2018 Kanadese Grand Prix
Die 2018 Formule Een Kanadese Grand Prix is op 10 Junie 2018 op die Gilles Villeneuve-renbaan in Montreal, Kanada gehou. Dit was die sewende wedren van die kampioenskapseisoen gewees.
Ciocalypta rutila
Ciocalypta rutila is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
2018 Kanadese Grand Prix
Deelnemers
In hierdie ren stel Toro Rosso 'n gevorderde weergawe van Honda se RA618H bekend, nadat Honda die kraguitset van die enjin verhoog het. Daarbenewens, stel Renault 'n verbeterde weergawe van die Renault Z.E.17 in gebruik, wat aan al ses jaers met Renault-aandrywing beskikbaar is. Vettel begin ook met 'n nuwe spesifikasie van die Ferrari 062 EVO in Kanada.
Port Elizabeth-Distrik (kiesafdeling)
Met die afbakening vir die eerste algemene verkiesing ná Uniewording kry Port Elizabeth twee kiesafdelings, naamlik Port Elizabeth-Suidwes en -Sentraal. Port Elizabeth-Suidwes word vir die algemene verkiesing in 1920 Port Elizabeth-Suid, maar eers in 1929 kom die derde kiesafdeling, Port Elizabeth-Noord, by. Teen 1938 brei die stad so uit, dat 'n vierde kiesafdeling, Port Elizabeth-Distrik, nodig word. Die vier kiesafdelings se name sou net tot die verkiesing van 1948 onveranderd bly toe Distrik vir die 1953-verkiesing veral en Port Elizabeth-Wes bykom.
Carl George Klibbe
Klibbe sterf op 21 Mei 1931 en word vanuit die Regents Park gemeente van die Ou Apostoliese Kerk begrawe. Hy word opgevolg deur C.F.W. Ninow, W. Campbell en E.F.W. Ninow.
Port Elizabeth-Sentraal (kiesafdeling)
Port Elizabeth-Sentraal was een van die oorspronklike twee kiesafdelings in die Baai vir die eerste algemene verkiesing van die Volksraad ná Uniewording in 1910. Die ander was Port Elizabeth-Suidwes. Dit was ook al kiesafdeling in die stad wat van 1910 tot 1994 onder dieselfde naam bestaan het.
Peter Evans (akteur)
Peter Evans (27 Mei 1950 – 20 Mei 1989) was 'n Amerikaanse akteur. Hy was bekend vir sy rolle in die rolprente Impostors (1979) en Arthur (1981).
Robert Lombard
Op 11 Mei 1958 word hy deur Apostel W. Campbell as Apostel in die Ou Apostoliese Kerk verordineer. Hy was tot en met laat 1960's vir die Kleurlinggemeenskappe van die OAK in die Kaap verantwoordelik, totdat sy gesondheid agteruit gegaan het.
Alemanniese Duits
Status
Op die vlak is die onderskeid tussen 'n taal en 'n dialek taalkundig betekenisloos en verteenwoordig dit eerder 'n kulturele en politiese vraagstuk. Standaardduits is die skryftaal en word mondelings in formele omstandighede gebruik. In al die Alemanniese gebiede (met die uitsondering van Elsas), en Alemanniese variëteite word in die algemeen beskou as Duitse dialekte (meer nougeset, 'n dialekgroep binne Opperduits) eerder as afsonderlike tale.
Geskrewe Alemannies
Johann Peter Hebel het sy Alemannische Gedichte in 1803 gepubliseer. Switserse outeurs gebruik baie keer doelbewus Helvetismes in Standaardduits, noemenswaardig Jeremias Gotthelf in sy romans wat in Emmental afspeel, en meer onlangs Tim Krohn in sy Quatemberkinder.
New Hampshire
New Hampshire was die eerste soewereine staat op die Amerikaanse vasteland toe dit in Januarie 1776 sy onafhanklikheid van Groot-Brittanje verklaar het, asook een van die oorspronklike Dertien Kolonies wat met die Amerikaanse Onafhanklikheidsverklaring ses maande later die Verenigde State van Amerika gestig het. New Hampshire was die negende deelstaat wat die Amerikaanse Grondwet bekragtig het en ook die eerste wat sy eie grondwet afgekondig het.
Le Grand Meaulnes
Titel
Dit het die titel van F. Scott Fitzgerald se roman, The Great Gatsby, geïnspireer. Ten spyte van hierdie ooreenkoms het Franse vertalers op dieselfde manier gesukkel met die woord Great, en het dit Gatsby le magnifique (letterlik Gatsby die Manjifieke) in Frans gemaak.
Storielyn Opsomming
François Seurel, die 15-jarige verteller van die boek, is die seun van M. Seurel, die direkteur van die gemengde ouderdom skool in 'n klein dorpie in die Sologne, 'n streek van mere en sanderige woude in die hartland van Frankryk. Na die aankoms in die klas, verdwyn die 17-jarige Augustin Meaulnes, 'n slim jongman wat vanuit 'n beskeie agtergrond kom. Vanweë sy lengte bekom hy die bynaam "grand". Hy word 'n heldfiguur vir die klas en gaan een aand op 'n avontuur waartydens hy afkom op 'n magiese kostuumpartytjie waar hy deur die meisie van sy drome, Yvonne de Galais, betower word. Sy woon saam met haar weduweesvader en haar versteurde broer Frantz in 'n groot en ou familiekasteel - Les Sablonnières - wat al beter dae gesien het. Die partytjie is gehou om Frantz te verwelkom en die meisie met wie hy gaan trou, Valentine. Wanneer sy egter nie na die byeenkoms kom nie, probeer Frantz selfmoord pleeg, maar misluk.
Vertalings
Le Grand Meaulnes word in Afrikaans vertaal deur Ignatius van der Westhuizen en as Die Verlore Opstal in 1970 uitgegee.
Verdere aanwendings
Die boek is in 1967 deur Jean-Gabriel Albicocco as 'n rolprent vervaardig. 'n Ander rolprentaanpassing (Le Grand Meaulnes) is in November 2006 vrygestel, met Jean-Baptiste Maunier, Clémence Poésy en Nicolas Duvauchelle in die rolverdeeling.
Wilbur Evans
Wilbur Evans (5 Augustus 1905 – 31 Mei 1987) was 'n Amerikaanse akteur. Hy was bekend vir sy rolle in die rolprente Her First Romance (1940) en Man with a Million (1954), en in die televisiereekse Musical Comedy Time (1950) en Lost in Space (1965).
Port Elizabeth-Noord (kiesafdeling)
Binne 'n ommesientjie word Port Elizabeth-Noord 'n veilige N.P.-setel, want in 1958 wen Nel met 1 297 stemme meer as die V.P. se I. Goldberg. In die volkstemming in 1960 stem 7 143 kiesers hier dan ook vir republiekwording en 5 244 daarteen. Nel behou die setel in 1961 teen W. Beckman van Japie Basson en Henry Fagan se Nasionale Unie, wat 'n ooreenkoms met die V.P. aangegaan het om nie mekaar se kandidate in die verkiesing teen te staan nie. Nel kry 6 763 stemme en Beckman 3 995 vir 'n meerderheid van 2 768.
Ciocalypta simplex
Die spons behoort tot die genus Ciocalypta en tot die familie Halichondriidae. Die wetenskaplike naam van die spesie is die eerste keer geldig gepubliseer in 1900 deur Thiele.
Swabiese Duits
Die dialek wissel van 'n 'standaard' Swabies wat in Stuttgart gepraat word tot effens anders en 'dikker' vorme wat in kleiner dorpies in die platteland aangetref word. Ouer mens kan baie keer bepaal van watter dorpie iemand af kom deur na hulle aksent te luister.
Swabies is soos ander Alemanniese dialekte moeilik verstaanbaar vir sprekers van Standaardduits. Dit bevat woordeskat wat geheel en al van Standaardduits verskil (b.v.. Standaardduits Marmelade is Gsälz in Swabies).
Citronia
Citronia is 'n genus van sponsdiere uit die klas van die Demospongiae (gewone sponse).
Wêreldgeskiedenis
Die mens se geskrewe geskiedenis is voorafgegaan deur die voorgeskiedenis, wat begin het met die Palaeolitiese Era (Ou Steentydperk), gevolg deur die Neolitiese Era (Nuwe Steentydperk). Tydens die Neolitikum het die Landbouomwenteling begin, tussen 10000 v.C. en 5000 v.C. in die Nabye Ooste se Vrugbare Halfmaan. In dié tyd het die mens begin met die stelselmatige domestikering van plante en diere. Namate landbou meer gevorderd geraak het, het die mens verander van nomades in boere met ’n gevestigde leefwyse in permanente nedersettings. Die relatiewe sekuriteit en groter produktiwiteit wat landbou teweeggebring het, het gemeenskappe toegelaat om in al hoe groter eenhede te ontwikkel, aangehelp deur die uitvinding van vervoer.
Opkoms van die beskawing
Geleerdes reken nou dat skryf apart in minstens vier antieke beskawings kon ontwikkel het: Mesopotamië (tussen 3400 en 3100 v.C.), Egipte (omstreeks 3250 v.C.), China (2000 v.C.) en Meso-Amerika (teen 650 v.C.).
Boerdery het gelei tot digter bevolkings, wat weer ontwikkel het tot state. Landbou het ook voedseloorskotte meegebring wat mense kon voed wat nie regstreeks by voedselverbouing betrokke was nie. Die ontwikkeling van landbou het gelei tot die stigting van die eerste stede. Hulle was sentrums van handel, vervaardiging en politieke mag. Stede het ’n simbiose met hulle omringende plattelandse gebiede gevorm en landbouprodukte gebruik terwyl hulle op hulle beurt goedere vervaardig het en wisselende grade van militêre beheer en beskerming gebied het.
Streeksryke
Verskeie ryke het in die hedendaagse Griekeland ontstaan. Die eerstes was die Deliese Bond (vanaf 477 v.C.) en die daaropvolgende Atheense Ryk (454-404 v.C.), wat in die huidige Griekeland gesentreer was. Later het Alexander die Grote (356-323 v.C.) van Masedonië ’n ryk deur verowerings geskep wat gestrek het van die huidige Griekeland tot die huidige Indië. Die ryk het kort ná sy dood verdeel, maar die invloed van sy Hellenistiese opvolgers het gesorg vir ’n uitgebreide Hellenistiese tydperk (323-31 v.C.) dwarsdeur die streek.
Europa
Die laat Middeleeue is gekenmerk deur probleme en rampe. Hongersnood, peste en oorlog het die bevolking van Wes-Europa laat afneem. Die Swart Dood alleen het tussen 1347 en 1350 sowat 75 miljoen tot 200 miljoen mense se dood gekos. Dit was een van die dodelikste pandemies in menseheugenis. Dit het in Asië begin en die Mediterreense streek en Wes-Europa in die laat 1340's bereik. Dit het binne ses jaar tienmiljoene Europeërs se lewe geëis – tussen ’n derde en die helfte van die bevolking.
In Sentraal- en Oos-Europa het die Koninkryk Pole en die Groothertogdom Litaue (met ingesluit in laasgenoemde dele van Belarus en Oekraïne), wat deur die Duitse Orde geplunder en later deur Moskowië, die Krim-Tatare en die Ottomaanse Ryk bedreig is, in 1386 ’n persoonlike unie gevorm deur die huwelik van koningin Hedwig van Pole met groothertog Jogaila van Litaue, wat koning Władysław II Jagiełło van Pole geword het. Vir die volgende vier eeue, tot met die 18de-eeuse verdeling van die Pools-Litause Gemenebes deur Pruise, Rusland en Oostenryk, was dit lank Europa se grootste staat. Dit het uiteenlopende etniese groepe en gelowe verwelkom, onder meer die meeste van die wêreld se Jode, wetenskaplike denke aangewakker (byvoorbeeld Copernicus se heliosentriese teorie) en, in ’n laaste poging om hulle soewereiniteit te behou, die Grondwet van 3 Mei 1791 aanvaar, wat die wêreld se eerste moderne geskrewe grondwet naas die Grondwet van die Verenigde State was. Dit het in 1789 in werking getree.
Suidoos-Asië
Van die 9de eeu af het die Paganryk opgang in die hedendaagse Mianmar gemaak. Sy val het gelei tot politieke fragmentasie wat geëindig het met die opkoms van die Toungooryk in die 16de eeu.
Oseanië
duimnael|220px|links|[[Moai op Rapa Nui (Paaseiland).]]
Amerikas
duimnael|220px|links|[[Machu Picchu, Inkaryk, Peru.]] In Noord-Amerika het die Mississippikultuur in dié tydperk (omstreeks 800) in die hedendaagse Verenigde State ontstaan; dit word gekenmerk deur die uitgebreide 12de-eeuse stedelike kompleks by Cahokia. Die Pueblokultuur en sy voorgangers (9de-13de eeu) het groot permanente nedersettings gebou, insluitende klipstrukture wat tot in die 19de eeu die grootste geboue in Noord-Amerika sou bly.
Renaissance
Die Renaissance het ’n kultuur van weetgierigheid ingelui wat eindelik gelei het tot humanisme en die Wetenskapomwenteling.
Europese uitbreiding
Geografie het bygedra tot belangrike geopolitieke verskille. Vir die grootste deel van hulle geskiedenis was China, Indië en die Midde-Ooste onder ’n enkele, oorheersende mag verenig wat uitgebrei het totdat hulle die omringende berge en woestyne bereik het. In 1600 het die Ottomaanse Ryk feitlik die hele Midde-Ooste beheer, die Ming-dinastie het oor China regeer en die Mogolryk het Indië oorheers. In teenstelling hiermee was Europa amper altyd in ’n paar state verdeel wat met mekaar oorlog gevoer het. Pan-Europese ryke, behalwe die Romeinse Ryk, was geneig om tot niet te gaan kort nadat hulle gestig is. Nog ’n geografiese faktor wat ongetwyfeld tot Europa se opkoms bygedra het, was die Middellandse See, wat millenniums lank gedien het as ’n maritieme snelweg vir die uitruil van goedere, mense, idees en uitvindings.
1945-2000
Nadat die Tweede Wêreldoorlog in 1945 geëindig het, is die Verenigde Nasies gestig in die hoop dat toekomstige oorloë voorkom kon word, nes die Volkebond ná die Eerste Wêreldoorlog gestig is. In die naloop van die oorlog het twee lande, die VSA en Sowjetunie, die meeste invloed in internasionale sake gehad. Hulle het mekaar gewantrou en ’n wêreldwye uitbreiding van die ander se politieke-ekonomiese model, onderskeidelik kapitalisme en kommunisme, gevrees. Dit het gelei tot die Koue Oorlog, ’n 45 jaar lange dooie punt en wapenwedloop tussen die VSA en sy bondgenote aan die een kant en die Sowjetunie en sy bondgenote aan die ander.
Die meeste Wes- en Sentraal-Europese lande het geleidelik ’n politieke en ekonomiese gemeenskap, die Europese Unie, gestig wat ooswaarts uitgebrei het en nou ook voormalige Sowjetse satellietstate insluit. Lande in Asië, Afrika en Suid-Amerika het hulle voorbeeld gevolg en stappe begin doen om hulle eie streekunies te stig.
21ste eeu
Internasionale spanning is verhoog deur pogings van sommige state met kernwapens om Noord-Korea te oorreed om sy kernwapens prys te gee en om Iran te keer om dié wapens te ontwikkel.
Geelstert-tamarin
Identifikasie
Die volwasse mannetjies is rooibruin tot groenerig met kort vertikale strepies op elke skub. Daar is onreëlmatige blou strepe op die kop en keel. Die stertvin het klein, blou kolletjies met donker rante op.
Katoliek Apostoliese Kerk
Geskiedenis
Voorgeskiedenis
Cliveden
Engeland
Katoliek Apostoliese Kerk
Geskiedenis
Die twaalf Apostels is:
Cliveden
Argitek
Citronia vasiformis
Citronia vasiformis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Citronia en tot die familie Dysideidae. Die wetenskaplike naam van die spesie is die eerste keer geldig gepubliseer in 1995 deur Berquist.
Wassily Kandinsky
Jeug en inspirasie (1866–1896)
Kandinsky is in Moskou gebore en het uit verskeie bronne geleer terwyl hy daar gewoon het. Later in sy lewe sou hy onthou dat hy as kind deur kleure gefassineer en gestimuleer is. Sy fassinasie met kleursimbolisme en sielkunde het hom deur sy grootwordjare bygebly. In 1889 het hy die Wologdastreek noord van Moskou besoek. Later het hy vertel dat die huise en kerke met sulke glinsterende kleure versier was dat dit met sy aankoms gevoel het asof hy by 'n skildery instap. Die ervaring is in baie van sy vroeë werk weerspieël.
Elmar Steyn
Skryfwerk
Elmar Steyn skryf aanvanklik net boeke wat in die ou-Kaaps-Hollandse tyd afspeel. Gedurende die sestigerjare begin hy ook om moderne speurverhale te skryf. "Die Goue Droom" wat handel oor die goudstormloop in die Kaapvallei (Barberton/ Eureka City gebied in die destydse ZAR) gedurende die 19de eeu, net enkele jare voor die stormloop in die Witwatersrand is 'n soort brug tussen sy ou Kaapse verhale wat in die 17de eeu afspeel en sy latere werke met 'n 20ste eeuse agtergrond. Gedurende die sewentigerjare word daar ook 'n aantal verhale wat hy oorspronklik vir die radio geskryf het, opgeneem en uitgesaai op die destydse Springbokradio, waaronder die eens baie gewilde "Vaart na die Onbekende". Heelwat van sy boeke is later in omnibusse heruitgegee. Hy het ook 'n aantal jeugverhale geskryf.
In 'Aleiman die Slaaf' wonder almal wie is hy. Is hy Aleiman, die vryman wat toesig hou oor die slawe by die kaai? Is hy die seun van Ali Ben Samat, die Arabier? Of is hy Robert de Villon, die seun uit 'n Franse adelhuis? Die hooffiguur in hierdie verhaal is Aleiman die slaaf. Voordat hy sy regmatige erfdeel verwerf, voordat hy hom kan wreek op die moordenaar van sy vader, voordat hy die skille voor die hooghartige Lizabet, die dogter van Comte de St. Jean van Perpignan, se oë kan laat val.
'Die gif van die Adder': Lizette van Dyk, een van die mooiste meisies aan die Kaap en die oogappel van die goewerneur, ontmoet Jacques de Renier op 'n bal aan 'n Kaapse woning, en maak sy 'n bespotting van Jacques, tot groot vermaak van haar vriende. Sy kan dit bekostig, want haar pa is die Goewerneur se beste vriend en een van die rykste mans in die Kaap. Dit is die begin van waaghalsige avonture vir Jacques. Avonture waarin sy moed en durf tot die uiterste beproef word en hy met 'n gedugte vyand te doen kry.
Tom Fadden
Tom Fadden (6 Januarie 1895 – 14 April 1980) was 'n Amerikaanse akteur. Hy was bekend vir sy rolle in die rolprente Destry Rides Again (1939), Dragnet (1947), Invasion of the Body Snatchers (1956), en Baby Face Nelson (1957).
Béla Bartók
Loopbaan
Aanvanklik is Bartók beïnvloed deur die werke van Brahms en Ernö Dohnányi, maar hy het later die stylaard van Liszt en Wagner gevolg. Nadat hy met die volksmusiek van die Balkan bekend geraak het, is hy sterk deur hul vreemde en eiesoortige toonlere beïnvloed. Daarom klink Bartók se musiek dikwels vreemd vir die luisteraar totdat hy gewoond is aan die vreemde harmonieë.
Virginia Capers
Virginia Capers (22 September 1925 – 6 Mei 2004) was 'n Amerikaanse aktrise. Sy is bekend vir haar rolle in die rolprente Big Jake (1971), The Toy (1982), Howard the Duck (1986), en Ferris Bueller's Day Off (1986).
Asterix die Galliër
Astérix le Gaulois (ook in Afrikaans uitgegee as Asterix die Galliër) is die eerste strokiesverhaal uit die Asterix-strokiesreeks deur René Goscinny en Albert Uderzo. Die boek stel die bekendste Asterix-reeks karakters bekend, waaronder Asterix en Obelix. Die film met dieselfde naam is in 1967 vrygestel en volg die verhaal van die strokiesprent noukeurig. In teenstelling met die latere boeke, is die fokus in hierdie storie meer op die karakter Asterix en Obelix is slegs 'n bykarakter. Asterix die Galliër is in 1999 aangewys as nommer 23 van die Le Monde se 100 boeke van die eeu, onder talle literêre werke.
Ontwikkeling
Omdat dit die eerste boek is, is baie van die karakters en situasies nog in 'n ontwikkelingsfase. Daarom is daar 'n paar verskille tussen hierdie storie en die latere strokiesprente, en daar is party foute in die storie self:
Kroonspruit
Kroonspruit kan verwys na een van die volgende spruite:
Cladocroce
Spesies
Die volgende spesies word by hierdie genus ingedeel:
Klassisme
Geskiedenis
Klassisme begin om beoefen te word rondom die 18de eeu. Die lys dat mense volgens die laagste status tot die hoogste geklassifiseer is, vanaf die serwe of kleinboere, en voortgesit deur ridders, adellikes, tot die koning of monarg. Moderne klassisme, met minder streng klas strukture, is moeiliker om te identifiseer.In 'n berig van professionele verenigings sê sielkundige Thomas Fuller-Rowell, "Ervarings van [klas] diskriminasie is dikwels subtiel eerder as blatant, en die presiese rede vir onbillike behandeling is vir die slagoffer dikwels nie duidelik nie."
Angkor Wat
Angkor Wat is sowat 240 km noordwes van die Kambodjaanse hoofstad Phnom Penh naby Siem Reap en 20 km noord van die Tonlé Sapmeer geleë. Angkor is in 1992 deur Unesco as wêrelderfenisgebied gelys.
Dinamiet
Gebruike en samestelling
Dinamietkerse kan mettertyd sy nitrogliserien "sweet", wat dan in die bodem van die houer kan uitlek. Kristalle vorm ook aan die buitekant van die kers. 'n Baie gevaarlike situasie ontstaan onder hierdie omstandighede. Om hierdie rede moet ou dinamiet liefs nie hanteer word nie en moet kundige hulp ontbied word waar nodig.
Skulpspruit
Skulpspruit kan verwys na een van die volgende riviere:
Ave Duthie
Die standaardskrywerafkorting A.V.Duthie word gebruik om haar as die skrywer aan te dui wanneer 'n botaniese naam aangehaal word.
Josh O'Connor
Josh O'Connor (gebore 20 Mei 1990) is 'n Engelse akteur en komponis. Hy is bekend vir sy rolle in die rolprente Cinderella (2015), God's Own Country (2017), en Only You (2018), en in die televisiereeks The Crown (2016).
Afrika-houtkappers
Afrika-houtkappers (Lybiidae) is 'n familie van voëls in die orde van spegvoëls (Piciformes). Die familie omvat ongeveer 7 genera met 42 spesies. Hierdie spesies kom in Afrika suid van die Sahara voor, behalwe die uiterste suidwestelike dele van Suid-Afrika.
Taksonomie
Die familie bestaan uit die volgende genera:
Drie koninkryke van Korea
Die Drie Koninkryke van Korea was die koninkryke van Goguryeo, Baekje en Silla, wat die Koreaanse skiereiland en Mantsjoerye in beslag geneem het, tussen die eerste eeu v.C. en 7e eeu n.C. Ander kleiner koninkryke en stamstate het voor en gedurende die Drie Koninkryke-periode bestaan, insluitend Gaya, Dongye, Okjeo, Buyeo, Usan, Tamna, ens.
Veranderinge aan Suid-Afrikaanse geografiese name
Sleutel
== Provinsies (1994 - ) ==
Limpopo
===Nedersettings ===
Andrew Roberts
Ondersteuning vir die Irakse Oorlog en die "Vierde Wereldoorlog"
Roberts ondersteun 'n sterk Amerikaanse militêre owerheid, en het oor die algemeen ten gunste van naby verhoudinge tussen die Anglofiele lande geargumenteer. As 'n voorstander van die algemene beginsel van demokratiese pluralisme, het hy geargumenteer dat; "uitgejou dat hy 'simplisties' is om sy reaksie op 9/11, en Pres. Bush se instinktiewe reaksies op die aanvalle van 'n fascistiese, totalitêre doodkultus"; sy reaksie egter op die lang termyn gesien sal word as dat dit wesenlik die regte een was. Roberts het in baie skrywes uitgekom ter ondersteuning van neo-konserwatisme beïnvloede sosio-politieke oogpunte.
Outeurskap en televisieverskynings
Die werk was in 1994 gevolg deur Eminent Churchillians, synde 'n versameling essays oor vriende en vyande van Churchill. 'n Groot deel van die boek is 'n aanval op die Admiraal van die Vloot (Koninklike Vloot van Groot-Brittanje) Louis Mountbatten en ander prominente leiers van die elite-klas. Die titel is 'n duidelike verwysing na die bekende-en op soortgelyke wyse- aggressiewe boek van biografieë Eminent Victorians.
In 2003 het Roberts ook 'n genoot van die Koninklike Genootskap van Kunste geword. In 2004 was hy die redakteur van What Might Have Been, te wete 'n versameling van twaalf "What If?" essays geskryf deur historici en joernaliste, insluitende Robert Cowley, Antonia Fraser, Norman Stone, Amanda Foreman, Simon Sebag Montefiore, Seur Black van Crossharbour en Anne Somerset. In 2005 het Roberts Waterloo: Napoleon's Last Gamble, gepubliseer, wat in Amerika gepubliseer was as Waterloo: The Battle for Modern Europe.
Bloedskande
Bybel oor bloedskande
In die Bybel word bloedskande vir die eerste keer in Levitikus 18:6-18 vermeld:
Andrew Roberts
Outeurskap en televisieverskynings
In terme van kritiese reaksie, het die boek The Storm of War ook wydlopende lof ontvang in publikasies soos bv. The Daily Beast, waar die geskiedkundige Michael Korda dit lof toegeswaai het as "uitstekend" geskryf en gekonstateer het dat Roberts se "geleerdheid uitstekend is", en in die The Wall Street Journal, waar die geskiedkundige Jonathan W. Jordan gesê het dat Roberts "verweef op wonderlike wyse 'n menslike tragedie in 'n storie in". Roberts het ook ondersteuning ontvang van figure soos die Amerikaanse politiese kommentator Peter Robinson, en sy mede Engelse historikus, Paul Johnson. In die boek poog die skrywer om 'n presiese en bondige, dog gedetailleerde prent te skilder van die konflik waarin hy argumenteer dat die diktators Joseph Stalin en Adolf Hitler beide verskriklike aksies onderneem het as gevolg van hul onderdrukkende ideologieë waarin duisende lewens in die proses weggegooi is, en tog het die uiteindelike oorwinning oor die Spilmoondhede 'n morele triomf daargestel van demokratiese pluralisme oor outoritarisme, wat tot 'n beter toekoms gelei het.
Naaksadiges
Voortplanting
Deurdat meer as een eiersel dikwels bevrug word, kan daar meer as een - tot 48 - embrio's in die gametofiet ontwikkel. Die verskynsel staan bekend as poliëmbrionie. Slegs een van die embrio's ontwikkel egter tot volwassenheid. Wanneer die embrio volledig ontwikkel het, bestaan dit uit 'n radikula, 'n hipokotiel, ŉ plumula en twee saadlobbe. Die integument is teen daardie tyd hard en breek in die naald bome se geval met 'n deel van die megasporofil (die saadvlerk) af.
Omar Sharif
Omar Sharif (Arabies: عمر الشريـف, Egiptiese Arabies [ˈʕomɑɾˤ eʃʃɪˈɾiːf]; gebore Michel Demitri Chalhoub [miˈʃel dɪˈmitɾi ʃælˈhuːb]; 10 April 1932 – 10 Julie 2015) was ’n Egiptiese akteur wat in verskeie Hollywood-rolprente gespeel het soos Lawrence of Arabia, Doctor Zhivago en Funny Girl. Hy is vir ’n Oscar benoem en het drie Golden Globes gewen.
Rolprentloopbaan
Sahrif het sy akteursloopbaan in 1953 begin met ’n rol in Sira` Fi al-Wadi. Hy het gou ’n ster geword en in meer as 20 Egiptiese produksies gespeel, onder andere saam met sy vrou, die Egiptiese aktrise Faten Hamama.
Lomé Konvensie
Dit is in 1975 in Lomé, Togo daargestel, en het sommige van die voordelige toegangsregte wat lede van die Statebond geniet het tot die Verenigde Koninkryk se mark behou na díé se toetrede tot die Unie. Dit is hernu in 1979, 1985, 1989 en 2000, en daarna vervang deur die Cotonou Ooreenkoms.
Omar Sharif
Brugloopbaan
Sharif het dikwels in casino's in Frankryk gedobbel. In 2006 het gesê hy het ophou brug speel en dobbel omdat hy sy familie afgeskeep het en meer tyd saam met hulle wou deurbring.
Paleis van Kultuur en Wetenskap
Argitektoniese styl
Boutyd
Omar Sharif
Persoonlike lewe
Sharif het las meestal in Kaïro saam met sy familie gebly. Benewens sy seun het hy ook twee kleinseuns, Omar en Karim. Omar is ook ’n akteur.
Gesondheidsprobleme
Sharif het in 1992 ’n driedubbele hartomleidingsoperasie ondergaan en het in 1994 ’n ligte hartaanval gehad.
Paleis van Kultuur en Wetenskap
Dak: 188 m (sonder toringspits)
Boumateriaal
Argitek
Die wolkekrabber was ná sy voltooiing die tweede hoogste gebou in Europa ná die Paryse Eiffeltoring en is oorspronklik na sy opdraggewer, Sowjet-diktator Josef Stalin, vernoem en het sodoende bekend gestaan as "Josef Stalin-paleis van Kultuur en Wetenskap" (Pałac Kultury i Nauki imienia Józefa Stalina). Stalin se naam is tydens die proses van destalinisering uit die voorsaal en van een van die gebou se skulpture verwyder.
Geskiedenis
Ná die val van kommunisme in Oos-Europa was die Plac Defilad rondom die Kultuurpaleis 'n trekpleister vir straathandelaars uit die voormalige Sowjetunie. In die 1980's het ook die eerste wolkekrabbers digby die paleis ontstaan, waaronder die Marriott-hotel (140 m) in 1989, alhoewel geen van die geboue die paleis ten opsigte van sy hoogte sou oortref nie.
Wêreldnatuurlewefonds
Die organisasie het die beskerming van spesies en landskappe ten doel. Dit het 'n strategie wat op ses gebiede fokus:
Daniël François Malan
Politieke leier
Suid-Afrika se deelname aan die Eerste Wêreldoorlog het teen die einde van 1914 gelei tot die Rebellie, wat ook op kerklike gebied verwarring en broedertwis onder die Afrikaners gebring het. Dr. Malan was lid van die afvaardiging wat in die naweek van 18 tot 20 Desember 1914 vergeefs by genl. Smuts gepleit het vir die versagting van kmdt. Jopie Fourie se doodvonnis.
Afrikanerverdeeldheid
Op 3 September 1939 het die Tweede Wêreldoorlog uitgebreek. Die kabinet was verdeeld oor die kwessie van Suid-Afrika se deelname aan die oorlog en Malan het Hertzog skriftelik belowe dat hy hom sou steun indien hy 'n neutraliteitstandpunt in die Parlement sou inneem. Die volgende dag het Malan deelgeneem aan die Volksraadsdebat wat op Hertzog se neutraliteitsmosie gevolg het en verklaar dat die Statuut van Westminster en die Statuswet aan Suid-Afrika die reg verleen het om neutraal te bly.
Apartheidswette
Apartheid is ook op kultuurgebied deurgevoer, omdat die NP geglo het dat dit verkeerd is om die wit mense se kultuur op die swart mense af te dwing; die kulture moes apart gehou word. Die gevolg was die Wet op Bantoeonderwys van 1953 (tans die Wet op Swart Onderwys), waarvan alle onderwys onder beheer van die destydse Departement van Naturellesake gebring is. Die Wet op Naturelle-arbeid (Beslegting van Geskille)(1953), ingevolge waarvan geregistreerde vakbonde verbied is om swart mense as lede aan te neem en swart mense ook die reg ontsê is om te staak, het ook in die ekonomie skeiding gebring.
Bruin-stemreg
Anders as die bruin mense en Indiërs het die swart gemeenskappe oor tuislande beskik, sodat politieke apartheid ten opsigte van die nie-stedelike swart mense omsigtiger toegepas kon word. Hulle kon makliker in hul eie gebiede 'n groter mate van selfregering uitoefen in ruil vir die verlies van verteenwoordiging in die Blanke Parlement.
Verenigde Volke
Net soos in die laaste paar jaar van die Smuts-bewind het die regering van Malan sedert 1948 by die Verenigde Volke sterk onder skoot gekom vanweë sy rassebeleid. Die felste kritiek het gekom van Indië en Pakistan oor die wyse waarop die Indiërs in Suid-Afrika na bewering behandel is. Die beleid ten opsigte van swart mense is ook sterk veroordeel aangesien die wêreld na Adolf Hitler se beleid van rassuiwerheid in Duitsland fel gekant was teen alle vorme van rassisme en diskriminasie.
In dieselfde jaar het Malan op die Statebondskonferensie in Londen 'n belangrike bydrae gelewer tot die pogings om aan 'n Statebondslid die reg te verleen om 'n republikeinse staatsvorm te aanvaar. Appèl na die Britse Geheime Raad is ook afgeskaf. AI hierdie stappe was gemik op die verwesenliking van die ideaal van ’n Suid-Afrikaanse republiek. Die beleid van gelykberegtiging vir albei taalgroepe is jare lank nie toegepas nie, maar onder Malan het dit 'n werklikheid geword. Sy kabinet, almal Afrikaners, was die eerste tweetalige kabinet van die Unie.
Penelope Keith
Penelope Keith (gebore 2 April 1940) is 'n Engelse aktrise. Sy is bekend vir haar rolle in die rolprent Every Home Should Have One (1970) en in die televisiereekse Good Neighbors (1975) en To the Manor Born (1979).
Abram Gannibal
Opvoeding en loopbaan
In 1717 is Gannibal na Parys in Frankryk om verder te studeer in die kuns, wetenskappe en oorlogvoering. Hy het ook geveg onder Lodewyk XV van Frankryk en is bevorder tot die rang van kaptein. Dit was in dié tyd dat hy die van Gannibal aangeneem het ter ere van die Kartaagse generaal Hannibal (Gannibal is die Russiese transliterasie).
Pous Clemens XII
Clemens XII was die 246ste pous van die Rooms-Katolieke Kerk vir 9 jaar, 6 maande en 26 dae, van 1730 tot 1740. Hy is veral bekend vir die bou van die Trevi-fontein en die nuwe fasade vir die Sint Jan van Laterane basiliek.
Vogese
Geografie
Die Vogese, wat deel uitmaak van die Armorikaanse stelsel van bergkettings, is 'n tipiese glasiaal gevormde middelgebergte. Die bergreeks is die eerste groot hindernis vir die vogtige lugmassa's, wat vanuit die Atlantiese Oseaan ooswaarts beweeg, en dit kry derhalwe duidelik meer reënval as die nabygeleë Swartwoud in die ooste. Tydens die ystydperke van die verlede is die Vogese dan ook sterker deur glasiale verskynsels geraak.
Sint Helena, Ascension en Tristan da Cunha
Sint Helena, Ascension en Tristan da Cunha (Engels: Saint Helena, Ascension and Tristan da Cunha) is 'n oorsese gebied van die Verenigde Koninkryk in die Suid-Atlantiese Oseaan. Dit bestaan uit die eiland Sint Helena, sowel as die afhanklikhede Ascensioneiland en Tristan da Cunha.
Justin Trudeau
Justin Pierre James Trudeau (gebore 25 Desember 1971 in Ottawa) is 'n Kanadese politikus en 23ste eerste minister van dié land ná die Liberale Party se oorwinning in die algemene federale verkiesing op 19 Oktober 2015. Ná sy inswering is hy op een na die jongste premier in die geskiedenis van Kanada (die jongste eerste minister ooit was Joe Clark) en die eerste seun van 'n vorige premier wat dié amp beklee.
Historiese Ensiklopedie van Switserland
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
Historiese Ensiklopedie van Switserland
Uitgegee deur
HLS Die Historiese Ensiklopedie van Switserland is 'n projek wat die huidige kennisstand ten opsigte van die geskiedenis van Switserland in 'n ensiklopedie versamel. Die ensiklopedie, wat in 1988 onder die patronaat van die Switserse Akademie van Geestes- en Sosiale Wetenskappe en die Switserse Vereniging vir Geskiedenis begin is, word deur die Stigting Historiese Ensiklopedie van Switserland in Duits, Frans en Italiaans uitgegee. Die projek word deur die Switserse Konfederasie met belastinggeld befonds. Naas sowat veertig redaksionele mederwerkers dra meer as 2 500 outeurs tot die projek by. Die geskiedkundige Marco Jorio fungeer as hoofredakteur.
Werk
Die eerste boekdeel van die ensiklopedie is in 2002 gepubliseer. In 2014 is die projek met die dertiende boekdeel voltooi. Die ensiklopedie bevat 60 000 inskrywings oor persoonlikhede, families, nedersettings en ander onderwerpe. Sy historiese voorloper was die Histories-Biogrfiese Ensiklopedie van Switserland (Historisch-Biographisches Lexikon der Schweiz, HBLS) wat tussen 1921 en 1934 deur Victor Attinger uitgegee is.
Nuwe Apostoliese Kerk
Die Nuwe Apostoliese Kerk in Suid-Afrika
'n Vervreemding vind plaas tussen Klibbe en die Stamapostel, Hermann Niehaus in Duitsland. In 1913 word Klibbe van sy amp onthef, en Wilhelm Schlaphoff word in sy plek as Apostel aangestel.
Ein feste Burg ist unser Gott
Lied 476 in die Liedboek vir die Afrikaanse Kerke